**neîntâmplare**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NEÎNTÂMPLARE

tu stăteai nemișcată

în lacrima mea

și nu mi-amintesc bine ce strigai

sau poate doar existai

după ce murise definitiv

iubirea neîntâmplată

tu stăteai nemișcată ca o pasăre

și așteptai

sau poate doar cântai despre un

vis albastru

greu de străbătut

cu o singură aripă

de tristețe

tu stăteai ca o cucuvea cu ochii

galbeni

pe umărul umbrei mele

și priveai printre vitralii

lungul drum al sufletului meu

care nici măcar nu a existat

vreodată

cu adevărat